钦定古今图书集成/理学汇编/经籍典/第036卷 > 唐书 > 《儒学传序》
## 钦定古今图书集成/理学汇编/经籍典/第036卷 > 唐书 > 《儒学传序》

“高祖始受命，天下略定，即诏有司立周公、孔子庙于
国学。国学始置生七十二员，太学百四十员，四门学
百三十员，上郡学六十员，上县学四十员，中下以十
为差。”又诏“宗室功臣子孙就秘书外省别为小学。”太
宗身属櫜鞬，风纚露沐，然锐情经术，即王府开文学
馆，召名儒十八人为学士，与议天下事。既即位，殿左
置弘文馆，悉引内学士番宿更休。听朝之暇，则与讨
古今，道前王所以成败，或日昃夜艾，未尝少怠。贞观
六年，诏罢周公祠，以孔子为先圣，颜氏为先师，尽召
天下惇师耆德以为学官。数临幸，亲释菜，命祭酒、博
士讲论经义。生能通一经者得署吏。三学益生员，并
置书、算二学，皆有博士，大抵诸生员至三千二百，自
元武屯营飞骑皆给博士授经，能通一经者，听入贡
限。文治煟然勃兴，虽三代之盛，所未闻也。帝又雠正
《五经》缪缺，颁天下示学者，与诸儒稡章句为义疏，俾
久其传。诏前代通儒子孙，并加引擢。二十一年，诏“左
丘明、卜子夏、公羊高、穀梁赤、伏胜、高堂生、戴圣、毛苌、
孔安国、刘向、郑众、杜子春、马融、卢植、郑元、服虔、何休、
王肃、王弼、杜预、范甯二十一人，用其书，行其道，悉宜
褒大之，自今并配享孔子庙庭。”于是唐三百年之盛
称。“贞观”，宁不其然。高宗尚吏事，武后务权变，至诸王、
驸马皆得领祭酒。初，孔颖达等始署官，发《五经》题与
诸生酬问，及是，惟判祥瑞案三牒即罢。元宗诏群臣

汇群书，至六万卷，经籍大备，又称“开元”焉。禄山之祸，
两京所藏，一为炎埃，官幐私楮，丧脱几尽，章甫之徒，
劫为缦胡。于是嗣帝区区救乱未之得，安暇语《贞观》
《开元》事哉！自杨绾、郑馀庆、郑覃等以大儒辅政，议优
学科，先经谊，黜进士，后文辞，亦弗能克也。文宗定《五
经》，镵之石、张参等是正讹文，寥寥一二可纪。由是观
之，始未尝不成于艰难，而后败于易也。尝论之，武为
救世砭剂文，其膏粱欤乱已定，必以文治之。否者，是
病损而进砭剂，其伤多矣。然则武得之，武，治之不免
霸且盗，圣人反是而王。故曰：“武创业，文守成”，百世不
易之道也。